Բրայդլվեյլ ջրվեժ

Բրայդլվեյլ ջրվեժ (), ջրվեժ ԱՄՆ Կալիֆոռնիա նահանգում՝ Յոսեմիտի ազգային պարկում։ Բարձրությունը 188 մ է։

Թարգմանաբար Bridalveil նշանակում է «հարսնացուի քող»։ Հավանաբար, ի նկատի են ունեցել մանր կաթիլները, որոնք ցրվում են ջրվեժի շուրջ՝ ձևավորելով սպիտակ շրջան։ Ավանիչի ցեղի հնդկացիները, ովքեր ապրում էին Յոսեմիտի հովտում, ջրվեժը կոչել են «Փոհոնո», որ թարգմանաբար նշանակում է «փոթորկոտ քամու ոգի» ()։

Աշխարհագրություն 
Ջրվեժը գտնվում է Յոսեմիտի հովտի հարավային մասում, Բրայդլվեյլ գետակի վրա։ Թափվելուց հետո այն բաժանվում է մի քանի գետաբազուկների և միանում Մարսեդ գետին։ Վերջինս հովտի գլխավոր սնուցող երակն է։ Բրայդլվեյլ գետակը սնուցվում է Օստրենդեր լճից (), որը գտնվում է ջրվեժից 16 կմ հարավ-արևելք։

Ջրվեժից արևելք գտնվում են Քասիդրլ-Ռոքս («ճարտարապետական ժայռեր», ), արևմուտք՝ Լինիգ Թաուեր («ընկնող աշտարակ», ) լեռները։ Ջրվեժի դիմաց՝ արևելյան հատվածում, գտնվում է էլ-Կապիտան լեռը (բարձրությունը՝ 2307 մ), և Ռիբբոն ջրվեժը։

Զբոսաշրջային ուղիներ 
Ճանապարհը դեպի ջրվեժ գտնվում է Յոսեմիտի հովտի հարավային մասում (Southside Drive)։ Արահետը անցնում է ներքևով՝ 0.8 կմ երկարությամբ, որն անցնելու համար անհրաժեշտ է միջինը 20 րոպե։ Արահետը ձնածածկ է ձմեռային ամիսներին։

Ջրվեժը տեսանել է Tunnel View վայրից, որը գտնվում է թունելային ելքի մոտ՝ ճանապարհի վրա, որը կապվում է Southside Drive մայրուղուն։ Լավ տեսանելի է նաև հյուսիսային կողմից (Northside Drive)։

Պատկերասրահ

Ծանոթագրություններ 

Կալիֆոռնիայի ջրվեժներ
Յոսեմիտի ազգային պարկի ջրվեժներ